b'\n_START_ARTICLE_\nDen danske Folkekirkes mellemkirkelige R\xc3\xa5d\n_START_PARAGRAPH_\nDen danske Folkekirkes mellemkirkelige R\xc3\xa5d eller bare Folkekirkens mellemkirkelige R\xc3\xa5d er det organ indenfor Folkekirken som varetager kontakten til andre kirkesamfund b\xc3\xa5de i Danmark og i udlandet. R\xc3\xa5det tager ligeledes stilling til Folkekirkens medlemskab af nationale og internationale organisationer.\n_START_SECTION_\nHistorie\n_START_PARAGRAPH_\nR\xc3\xa5dets historie g\xc3\xa5r tilbage til 1954 for at varetage kontakten til de \xc3\xb8kumeniske organisationer. Biskopperne havde i 1947 meldt Folkekirken ind i Kirkernes Verdensr\xc3\xa5d og i 1948 i Det lutherske Verdensforbund. R\xc3\xa5det var en halvofficiel organisation med K\xc3\xb8benhavns biskop som f\xc3\xb8dt formand og alle de \xc3\xb8vrige biskopper som medlemmer. Derudover var r\xc3\xa5det selvsupplerende._NEWLINE_Denne halvprivate organisation var i l\xc3\xa6ngden ikke tilfredsstillende, og efter en udvalgs- og h\xc3\xb8ringsfase blev der efter megen debat i 1989 en lov om oprettelse af et mere officielt mellemkirkeligt R\xc3\xa5d.'